पिछले चुनां इच दिल्ली दे पूर्व मुक्खमंत्री साहिब सिंह वर्मा ने बाह्‌रली दिल्ली थमां सज्जन कुमार दा मकाबला कीता हा ते ओह् दौं लक्ख 23 ज्हार 790 वोटें कन्नै पराजित होई गे हे। वर्मा दी 2007 इच राजस्थान इच इक सिड़क हादसे इच मौत होई गेई ही। पिछले चुनां इच भाजपा दे प्रोमल्होत्रा दक्खनी दिल्ली थमां चुने गे हे ते उनें आर के आनंद गी पराजित कीता हा। पूर्वी दिल्ली इच कांग्रेस दे संदीप दीक्षित फ्ही मैदान इच न। भाजपा ने इअस सीट उप्पर पूर्व क्रिकेट खढारी चेतन शर्मा गी टिकट दित्ता ऐ। पिछले बारी दीक्षित ने भाजपा दे लाल बिहारी तिवारी गी दौं लक्ख 29 ज्हार 779 वोटें कन्नै पराजित कीता हा। परिसीमन इच नमीं बनी दी उत्तर पूर्वी दिल्ली उप्पर कांग्रेस दे जगदीश टाईटलर मैदान इच न।